पहली बार 1963 में पद्मिनी पर तमिल फिल्म बनी थी. इस फिल्म का नाम ‘चित्तौड़ रानी पद्मिनी’ था, जिसमें वैजयंतीमाला ने रानी पद्मिनी का किरदार निभाया था. राणा रतन सिंह की भूमिका में तमिल सुपरस्टार शिवाजी गणेशन थे. उस वक्त इस फिल्म को लेकर ना विरोध हुआ और ना ही बॉक्स ऑफिस पर इसकी कोई सुगबुगाहट रही. एक साल बाद यह फिल्म हिंदी में बनी. इसमें अनीता गुहा को रानी पद्मिनी और जयराज राणा रतन सिंह के किरदार में थे. इस फिल्म का भी ना विरोध हुआ ना यह बॉक्स ऑफिस पर चली.